
הכנסת התשע-עשרה
נוסח לא מתוקן

מושב ראשון
<פרוטוקול מס' 55>
מישיבת ועדת החוקה, חוק ומשפט
יום רביעי, א' באלול התשע"ג (07 באוגוסט 2013), שעה 9:00
<סדר היום:>
<תקנות ההוצאה לפועל (הוראת שעה) (תיקון), התשע"ג - 2013>
נכחו:

<חברי הוועדה:> 
דוד רותם – היו"ר
שולי מועלם-רפאלי
<מוזמנים:> 
	שירן ברזילי גלוטר
	–
	רפרנטית הוצל"פ, ייעוץ וחקיקה, משרד המשפטים

	אריה כהן
	–
	סמנכ"ל אכיפה וגבייה, רשות האכיפה והגביה

	שלמה כהן
	–
	מנהל המסלול המקוצר, רשות האכיפה והגביה

	ענת ליברמן
	–
	סגנית היועצת המשפטית, רשות האכיפה והגביה


<ייעוץ משפטי:>
רות גורדין
<עוזרת בכירה בוועדה:>
תמי ברנע
<רישום פרלמנטרי:>
מוריה אביגד
<תקנות ההוצאה לפועל (הוראת שעה) (תיקון), התשע"ג - 2013>
<היו"ר דוד רותם:>
אני פותח את הישיבה. אנחנו נעסוק בתקנות ההוצאה לפועל (הוראת שעה) (תיקון), התשע"ג – 2013. כן, בבקשה.
<ענת ליברמן:>
למעשה מדובר בתיקון טכני שנועד לבצע התאמות לתיקונים שנעשו במסגרת חוק ההוצאה לפועל (תיקון מס' 41) שבמסגרתו ביצענו שינויים בנוסח המקורי שטיפל במסלול המקוצר. במקור מניין שמונת החודשים התחיל ממועד פתיחת התיק ולא ממועד המצאת האזהרה כפי שזה היום, ואז נוצר הצורך להגדיר במסגרת התקנות מהו מועד פתיחת התיק. מרגע ששינינו את החוק וקבענו שמניין שמונת החודשים מתחיל מיום המצאת האזהרה לחייב מתייתרת למעשה תקנה 101ד ולכן אנחנו מבקשים את ביטולה. כמו כן, בעבר כאשר הוגשה התנגדות על-ידי חייב אז התיק נשאר במסגרת המסלול המקוצר וכעת, כאשר מוגשת התנגדות במסגרת תיקון מס' 41, התיק הזה יוצא מהמסלול המקוצר. במסגרת התקנות קבענו בעבר שכשהתיק בשלב ההתנגדות מועכבת ספירת הימים של שמונת החודשים, מאחר וזה יוצא מתייתרת התקנה ולכן אנחנו מבקשים את ביטולה.
<היו"ר דוד רותם:>
למה זה יוצא?
<ענת ליברמן:>
זה כבר הוסכם במסגרת החקיקה.
<היו"ר דוד רותם:>
מי עשה את החקיקה המטומטמת הזאת?
<ענת ליברמן:>
זה כבר נעשה.

<רות גודרין:>
מה שהוסבר לנו זה שהניסיון לימד שכשמתחילה בתיק התנגדות ומתחילה מסכת של שמיעת ההתנגדות הוא כבר לא מתאים למסלול המקוצר, הוא לוקח יותר זמן.
<ענת ליברמן:>
המדינה לא יכולה לייצג את הזוכה במסגרת ההתנגדות ובדרך כלל אלה הליכים שכבר מעורבים בהם עורכי דין, זה לוקח כבר את מסגרת הזמן שלו, הרבה פעמים זה לוקח מספר שנים עד שבית המשפט מסיים את כל ההליכים כי אם מתקבלת ההתנגדות זה הולך לשלב של הוכחות ולכן זה כבר תיק שבמהות שלו לא מתאים להישאר במסלול המקוצר. הנוסח שמוצע אלה תקנות 101ד ו-101ה לתקנות ההוצאה לפועל (הוראת שעה), התש"ע-2009, בטלות.
<היו"ר דוד רותם:>
בקיצור, אתם רוצים לסבך את המסלול המקוצר, אתם נהנים מזה.

<ענת ליברמן:>
דווקא לא, אנחנו לא רוצים - - -

<שולי מועלם-רפאלי:>
או לפשט. 

<היו"ר דוד רותם:>
עורכי הדין יהיו שמחים מאוד.
<ענת ליברמן:>
אין פה שום שינוי חוקי, זה בסך הכול שינוי טכני לתקנות כדי שהתקנות תהלומנה את תיקון 41.
<היו"ר דוד רותם:>
בחקיקה עשיתם את השינוי המהותי.

<ענת ליברמן:>
כן.

<היו"ר דוד רותם:>
כן, ומי שחוקק את זה צריך לעמוד לדין.
<שולי מועלם-רפאלי:>
מי זה היה?

<היו"ר דוד רותם:>
אני לא יודע, את בטח.
<שולי מועלם-רפאלי:>
לא, אני לא הייתי פה בטח אז.
<היו"ר דוד רותם:>
לא, זה היה לאחרונה אני מבין, אבל גם אני אשם.
<שולי מועלם-רפאלי:>
נראה לי שאתה האשם המרכזי, ברור.
<היו"ר דוד רותם:>
כרגיל. 

<שולי מועלם-רפאלי:>
קראתי בשקיקה את מכתב המכון הישראלי לדמוקרטיה עליך ובעיקר את תשובתך למכון.

<היו"ר דוד רותם:>
טוב. אפשר לאשר, גברתי? מי בעד לאשר?
הצבעה

בעד – פה אחד 

אושר.
<היו"ר דוד רותם:>
אושר פה אחד. תודה רבה, הישיבה נעולה.
<הישיבה ננעלה בשעה 09:10.>
